Սեմ Մենդես

Սեմուել Ալեքսանդր (Սեմ) Մենդես (, ), կինոյի և թատրոնի անգլիացի ռեժիսոր, պրոդյուսեր և դրամատուրգ։ «Լավագույն ռեժիսոր» անվանակարգում արժանացել է «Օսկար» մրցանակի. համաշխարհային կինեմատոգրաֆիայի պատմության մեջ վեց ռեժիսորներից մեկն է, որ ստացել է այս մրցանակն առաջնելութային ֆիլմի համար։

Կենսագրություն 
Սեմ Մենդեսը ծնվել է 1965 թվականի օգոստոսի 1-ին Անգլիայի Բերքշիր կոմսության Ռեդինգ քաղաքում՝ բողոքական պորտուգալացու և հրեական ծագմամբ անգլուհու ընտանիքում։ Երբ Սեմը հինգ տարեկան էր, նրա ծնողներն ամուսնալուծվել են։

Սեմը սովորել է Քեմբրիջի համալսարանում, մասնակցել է Չիչեստերի թատերական փառատոնին։ Նրա ամենահայտնի թատերական բեմադրություններն են՝ «Կաբարե» մյուզիքլը, «Բալի այգին» Ջուդի Դենչի հետ, «Երկնագույն սենյակը» Նիկոլ Քիդմանի հետ, «Ընկերություն» մյուզիքլը։

1999 թվականին տեղի է ունեցել Սեմ Մենդեսի ռեժիսորական առաջնելույթը՝ «Գեղեցկություն ամերիկյան ձևով» ֆիլմը, որը ստացել է 5 «Օսկար», այդ թվում՝ լավագույն ռեժիսորի համար։

Ամուսնացած է եղել Քեյթ Ուինսլեթի հետ։ 2010 թվականի մարտին նրանք հայտարարել են իրենց բաժանման մասին։

2003 թվականին պրոդյուսերներ Կարո Նյուլինգի և Փիպա Հարիսի հետ հիմնել է ֆիլմերի, թատերական բեմադրությունների և հեռուստասերիալների արտադրությամբ զբաղվող «Neal Street Productions» ընկերությունը։

2012 թվականին բեմադրել է Միացյալ Թագավորության գաղտնի հետախուզական ծառայության հատուկ գործակալ Ջեյմս Բոնդի մասին 23-րդ ֆիլմը, որը ստացել է «Սքայֆոլ» անվանումը։ Ֆիլմը հաղթանակով անցել է Միացյալ Նահանգների կինոթատրոններում, քննադատները նշել են, որ «Սքայֆոլը» նրա ողջ պատմության ընթացքում Բոնդի լավագույն ֆիլմերից մեկն է։

Անձնական կյանք 
2003-2011 թվականներին ամուսնացած է եղել դերասանուհի Քեյթ Ուինսլեթի հետ, որից ունի որդի (2003)։ 2017 թվականից ամուսնացած է շեփորահար Էլիսոն Բոլսոմի հետ, նրանց դուստրը ծնվել է նույն տարում։

Ֆիլմագրություն

Ծանոթագրություններ

Արտաքին հղումներ 
 Դատարկություն, որը միշտ քեզ հետ է. «Փոփոխության ճանապարհը» ֆիլմի մասին
 Սեմ Մենդես. Հաջողակ ռեժիսորի 25 կանոն «Գեղեցկություն ամերիկյան ձևով» ֆիլմի ստեղծողից 

«Թոնի» մրցանակի դափնեկիրներ
Բրիտանացի ռեժիսորներ
Ռեդինգ քաղաքում ծնվածներ
Լոուրենս Օլիվիեի մրցանակի դափնեկիրներ
Քեմբրիջի համալսարանի շրջանավարտներ
«Ոսկե գլոբուս» մրցանակի դափնեկիրներ
Օսկարակիրներ
Բրիտանացի կինոպրոդյուսերներ
BAFTA մրցանակի դափնեկիրներ
21-րդ դարի անգլիացիներ
Թատերական ռեժիսորներ այբբենական կարգով
Կինոռեժիսորներ այբբենական կարգով
21-րդ դարի կինոռեժիսորներ
Լավագույն ռեժիսոր Օսկարի մրցանակակիրներ
Բրիտանացի կինոռեժիսորներ
«Դրամա Դեսկ» մրցանակի դափնեկիրներ
Անգլիացի կինոպրոդյուսերներ
Բրիտանացի գրողներ
Բրիտանացի սցենարիստներ
Բրիտանացի դրամատուրգներ